***Pielikums Nr.3***

**Sadarbības līgums**

**par studiju un studējošo kreditēšanas portfeļgarantiju**

**(2.kārtas atlase)**

Rīgā

Datums norādīts dokumenta paraksta laika zīmogā

**Akciju sabiedrība „Attīstības finanšu institūcija Altum”**, reģistrēta Latvijas Republikas Uzņēmumu reģistra Komercreģistra iestādē ar vienoto reģistrācijas Nr.50103744891, juridiskā adrese: Doma laukums 4, Rīga, LV-1050, turpmāk tekstā – **ALTUM**, tās \_\_\_ personā, kurš rīkojas saskaņā ar pilnvarojumu, no vienas puses, un

**\_\_\_**, reģistrācijas Nr. \_\_\_\_, juridiskā adrese: \_\_\_\_\_\_, kuras vārdā uz statūtu pamata rīkojas tās valdes loceklis\_\_\_, turpmāk tekstā – **Finansētājs**, no otras puses,

lai ieviestu studiju un studējošo kreditēšanas modeli, kas paredz atteikšanos no prasības par galvotāju - fizisko personu vai pašvaldību piesaistīšanas, noslēdz šo sadarbības līgumu par studiju un studējošo kreditēšanas portfeļgarantiju, turpmāk tekstā – Līgums, un vienojas:

1. **Līgumā lietotie termini**
   1. **Aizdevumu portfelis** – Finansētāja izsniegto kredītu darījumu kopums, kurā iekļauti atbilstoši Līgumam un MK noteikumiem izsniegtie Finanšu pakalpojumi;
   2. **ALTUM konts** – ALTUM konts Nr.LV79PARX0000035450034 AS “Citadele banka” vai Nr.LV45UNLA0002008469967 AS “SEB banka”, kurā Finansētājs iemaksā jebkuras summas, kas Finansētājam ir jāmaksā ALTUM Līguma ietvaros. Mainoties šo kontu rekvizītiem, ALTUM par šādām izmaiņām ne vēlāk kā 5 (piecas) darba dienas iepriekš rakstiski informē Finansētāju. Visi maksājumi no vēstulē norādītā datuma ir jāveic uz jauno ALTUM vēstulē norādīto kredītiestādes kontu, kas turpmāk būs ALTUM konts;
   3. **Atbilstības periods** – termiņš saskaņā ar Līguma 1.pielikumu, līdz kuram Finansētājs noslēdz Finanšu pakalpojumu līgumus. Šo termiņu var pagarināt vai saīsināt, izvērtējot programmas ieviešanas gaitu, pieejamo finansējumu;
   4. **Atlases noteikumi** – studiju un studējošo kreditēšanas portfeļgarantiju programmas pretendentu pieteikumu iesniegšanas un izvērtēšanas noteikumi;
   5. **Fiksētā atgūšanas likme** – likme, kas norādīta Pielikumā Nr.1 kā procentuāli izteikta fiksētā atgūšanas likme un kas atbilst Finansētāja pieņemtajai no Kredīta ņēmēja atgūstamajai summai, par ko ALTUM samazina par katru darījumu izmaksājamo kompensāciju;
   6. **Finanšu pakalpojuma līgums** – starp Finansētāju un Kredīta ņēmēju noslēgts līgums par Finanšu pakalpojuma sniegšanu;
   7. **Finanšu pakalpojums** – Finansētāja atbilstoši MK noteikumiem Kredīta ņēmējam izsniegtais studiju un/vai studējošā kredīts, par kuru Finansētājs ar Kredīta ņēmēju var noslēgt Finanšu pakalpojumu līgumu Atbilstības periodā un kuram Finansētājs piemēro Piedāvājumā norādītos noteikumus un kurš ar izsniegšanas brīdi tiek iekļauts Aizdevumu portfelī;
   8. **Garantija** – ALTUM saistības Līgumā un MK noteikumos noteiktajā apmērā un atbilstoši ALTUM pieejamajam valsts budžeta un starptautisko finanšu institūciju līdzekļu finansējumam segt Finansētāja zaudējumus, kas radušies, ja Kredīta ņēmējs nepilda saistības par Finansētāja izsniegto Finanšu pakalpojumu. Līguma parakstīšanas brīdī ALTUM pieejamais finansējums norādīts Līguma speciālajos noteikumos (Pielikums Nr.1). Programmas īstenošanai pieejamo un ALTUM piešķiramo finansējumu apstiprina Saeima Likumā par valsts budžetu vai atsevišķus lēmumus pieņem Ministru kabinets. ALTUM līdz katra gada 10.janvārim informēs Finansētāju, ja Saeima Likumā par valsts budžetu neparedz finansējumu turpmākai Programmas īstenošanai vai paredz mazākā apjomā kā iepriekš plānots. Ja Likumā par valsts budžetu nav paredzēts finansējums programmai vai paredzētais finansējums ir mazāks par Aizdevumu portfeļa prognozē norādīto summu, tad ALTUM neuzņemas saistības par Finansētāja iepriekšējos gados piešķirto kredītu turpmāku izsniegšanu attiecībā uz summām, kas pārsniedz Maksimālo izsniedzamo Finanšu pakalpojumu summu. Ja līdz 10.janvārim ALTUM nav nosūtījusi šādu paziņojumu Finansētājam, tad Finansētājs attiecīgajā kalendārajā gadā ir tiesīgs izsniegt (izmaksāt) Finanšu pakalpojumu Maksimāli izsniedzamās Finanšu pakalpojumu summas apmērā (ja tāda attiecīgajam gadam noteikta).;
   9. **Garantijas gadījums** – tādu apstākļu iestāšanās Garantijas termiņa laikā, kas Finansētājam rada līgumiskas vai likumiskas tiesības pieprasīt Finanšu pakalpojuma pamatsummas pirmstermiņa atmaksu no Kredīta ņēmēja saskaņā ar Finanšu pakalpojuma līgumu, tā ir kavēta vismaz 90 kalendārās dienas, un Finansētājs ir pieprasījis Finanšu pakalpojuma pamatsummas parāda samaksu. Garantijas gadījums ir iestājies arī tad, ja Kredīta ņēmējs nav veicis Finanšu pakalpojuma pamatsummas atmaksu Finanšu pakalpojuma līgumā norādītajā galīgajā apmaksas termiņā un maksājuma kavējums ir vismaz 90 kalendārās dienas. Garantijas gadījums ir iestājies arī tad, ja Kredīta ņēmējs ir miris vai pēc kredītu izmaksas uzsākšanas Kredīta ņēmējam ir noteikta I vai II invaliditātes grupa vai tā tiek mainīta no vieglākas uz smagāku (uz I vai II grupu), neatkarīgi no tā, vai Kredīta ņēmējs ir kavējis Finanšu pakalpojuma samaksu un/vai Finansētājs ir pieprasījis Finanšu pakalpojuma pilnīgu pirmstermiņa atmaksu;
   10. **Garantijas likme** – procentos izteikta Finansētāja zaudējumu daļa, ko Aizdevumu portfelī iekļautajam Finanšu pakalpojumam sedz Garantija, kas ir norādīta Līguma speciālajos noteikumos (Pielikums Nr.1);
   11. **Garantijas termiņš** – Finanšu pakalpojuma līguma termiņš, kurā Kredīta ņēmējam jāatmaksā Finanšu pakalpojums, kas noteikts ne ilgāk kā 10 gadu laikā pēc kredīta atmaksas uzsākšanas, vai arī ne ilgāk kā 15 gadu laikā, ja kredīta summa atmaksas uzsākšanas brīdī pārsniedz 20 000 euro, ievērojot MK noteikumu nosacījumus par kredīta pamatsummas atmaksas termiņa pagarināšanu bezdarba laiku, kura piemērošanas gadījumā Garantijas termiņš tiek attiecīgi pagarināts;
   12. **Garantiju portfelis** – Aizdevumu portfelī iekļautajiem kredītiem izsniegto Garantiju kopums;
   13. **Ierobežotā garantijas likme** *(guarantee cap rate)* – procentos izteikta Garantiju portfeļa daļa, kuru sedz portfeļgarantija saskaņā ar Līguma speciālajiem noteikumiem (Pielikumu Nr.1);
   14. **Ierobežotā garantijas summa** *(guarantee cap amount)* – Finansētāja Aizdevuma portfeļa maksimālā zaudējumu summa, kuru sedz portfeļgarantija. Ierobežoto garantijas summu aprēķina kā Finansētāja Aizdevumu portfeļa (izsniegto, nevis piešķirto kredītu summas), Garantijas likmes un Ierobežotās garantijas likmes reizinājumu saskaņā ar Līguma speciālajiem noteikumiem (Pielikumu Nr.1). Ņemot vērā ALTUM pieejamo programmas īstenošanai paredzēto valsts budžeta un starptautisko finanšu institūciju līdzekļu finansējumu, ierobežotā garantijas summa par attiecīgajā gadā izsniegtajiem (nevis piešķirtajiem) aizdevumiem nevar pārsniegt Līguma 1.pielikumā noteiktās Maksimālās izsniedzamās Finanšu pakalpojumu summas reizinājumu ar Garantijas likmi un Ierobežotās garantijas likmi;
   15. **Kompensācija** – maksājums, ko ALTUM izmaksā Finansētājam, iestājoties Garantijas gadījumam;
   16. **Kompensācijas izmaksas pieteikums** – dokuments, kuru Finansētājs aizpilda atbilstoši ALTUM sagatavotajai veidlapai (Pielikums Nr.3);
   17. **Kredīta ņēmējs** - studējošais, kurš atbilst MK noteikumu 6.punkta prasībām;
   18. **Līgums** – šis sadarbības līgums par studiju un studējošo kreditēšanas portfeļgarantiju kopā ar visiem pielikumiem, grozījumiem vai papildinājumiem;
   19. **Maksimālais Aizdevumu portfelis** – Piedāvājumā un Līguma speciālajos noteikumos (Pielikums Nr.1) norādītais Finansētāja plānotais Aizdevumu portfelis, kuru Finansētājs apņemas sasniegt atbilstoši Līguma nosacījumiem. Līguma izpildes gaitā abas Puses var vienoties par šī portfeļa samazināšanu vai palielināšanu Līgumā noteiktajā kārtībā;
   20. **MK noteikumi** - 2020.gada 21.aprīļa Ministru kabineta noteikumi Nr.231 “Noteikumi par studiju un studējošo kreditēšanu studijām Latvijā no kredītiestāžu līdzekļiem, kas garantēti no valsts budžeta un starptautisko finanšu institūciju līdzekļiem” un tā grozījumi;
   21. **Piedāvājums** – Finansētāja iesniegts piedāvājums ALTUM organizētajā atlasē kopā ar visiem tā pielikumiem (Pielikums nr.2);
   22. **Portfeļgarantija** – finanšu instruments, kas nodrošina Aizdevumu portfeļa zaudējumu segšanu atbilstoši Garantijas likmei, nepārsniedzot Ierobežotās garantijas summu;
   23. **Puses** – ALTUM un Finansētājs abi kopā, un katrs atsevišķi – Puse;
   24. **Aizdevumu portfeļa prognoze –** prognozējamais izsniedzamo (izmaksājamo) Finanšu pakalpojumu līgumu apmērs kalendārā gadā, kas sastāv no iepriekšējā kalendārā gadā piešķirtiem Finanšu pakalpojumiem (t.i., parakstītiem Finanšu pakalpojumu līgumiem) un paredz turpmākajos gados prognozējamās faktiski izmaksājamās kredītu summas, izdarot pieņēmumu, ka visi parakstītie Finanšu pakalpojumu līgumi tiek izsniegti pilnā apmērā Kredīta ņēmēja norādītajā studiju ilgumā, kredītu izsniedzot pa semestriem vienādās daļās. Līguma darbības gaitā Puses var piemērot arī papildus pieņēmumus attiecībā uz Aizdevumu portfeļa prognozes sastādīšanu, par to atsevišķi vienojoties (piemēram, izdarīt pieņēmumu par studijas pametušo studentu proporciju u.tml.);
   25. **Maksimālā izsniedzamā Finanšu pakalpojumu summa** – Līguma speciālajos noteikumos (Pielikums Nr.1) 7.punktā noteiktā izsniedzamā (izmaksājamā) Finanšu pakalpojuma summa, kuru attiecīgā kalendārā gada ietvaros Finansētājs ir tiesīgs izsniegt (izmaksāt).
2. **Līguma priekšmets** 
   1. Līgums nosaka Finansētāja un ALTUM sadarbības kārtību par studiju un studējošo kreditēšanas portfeļgarantiju sniegšanu, tai skaitā, kredītu garantiju piešķiršanas un informācijas apmaiņas nosacījumus, līguma termiņu, garantijas un portfeļgarantijas nosacījumus, tai skaitā sasniedzamo aizdevumu portfeļa apjomu, kompensāciju izmaksas kārtību, garantijas prēmijas apmaksas kārtību, ja tāda paredzēta, zaudējumu piedziņas un citus jautājumus.
   2. Līguma speciālie noteikumi norādīti Līguma Pielikumā Nr.1. Finansētāja Piedāvājums (t.sk. Kreditēšanas stratēģija) ir Līguma Pielikums Nr.2.
   3. Maksa par garantijas izsniegšanu (garantijas prēmija) netiek piemērota.
3. **Garantiju piešķiršana un nosacījumi**
   1. Finansētājs iekļauj Aizdevumu portfelī tikai Līgumam un MK noteikumiem atbilstošus Finanšu pakalpojumus vai to palielinājumus, par kuriem Finanšu pakalpojumu līgumi noslēgti līdz Atbilstības perioda beigām, ievērojot Maksimālās izsniedzamās Finanšu pakalpojumu summas apmērus, ja vien ALTUM nav informējis Finansētāju par valsts budžeta finansējuma nepieejamību saskaņā ar Līguma 1.8.punkta nosacījumiem. Aizdevumu portfelī iekļauto Finanšu pakalpojumu līgumu pamatsummu nevar palielināt, ja Finanšu pakalpojumu līgums grozīts pēc Atbilstības perioda beigām.
   2. Portfeļgarantija nodrošina Finansētāja atbilstoši Līguma nosacījumiem izveidotā Aizdevumu portfeļa zaudējumu segumu t.i., neatmaksātās Finanšu pakalpojuma pamatsummas daļas zaudējumus, ja ir iestājies Garantijas gadījums, nepārsniedzot Ierobežoto garantijas summu (guarantee cap amount), kas noteikta Līguma speciālajos noteikumos (Pielikums Nr.1), ja vien ALTUM nav informējis Finansētāju par valsts budžeta finansējuma nepieejamību saskaņā ar Līguma 1.8.punkta noteikumiem. Garantija ir nodrošinājums un neatbrīvo Finansētāju no iespējamo zaudējumu riska.
   3. Ierobežotās garantijas likme (*guarantee cap rate*) ir noteikta Līguma speciālajos noteikumos (Pielikums Nr.1).
   4. Garantijas likme ir noteikta Līguma speciālajos noteikumos (Pielikums Nr.1). Zaudējumi, kas radušies Kredīta ņēmēja saistību nepildīšanas gadījumā par Finansētāja Kredīta ņēmējam sniegtu Finanšu pakalpojumu, t.i., neatmaksātā Finanšu pakalpojuma pamatsumma, tiek dalīti proporcionāli riska sadalījumam starp ALTUM un Finansētāju, piemērojot Līguma 7.4.punktā noteikto formulu, izņemot, ja Kredīta ņēmējs ir miris vai pēc kredīta izmaksas Kredīta ņēmējam ir noteikta I vai II invaliditātes grupa, vai tā tiek mainīta no vieglākas uz smagāku (uz I vai II grupu) – šādā gadījumā kredīta garantija sedz kredītu pamatsummas atlikumu un procentus par kredīta izmantošanu pilnā apmērā. Finanšu pakalpojumu atmaksas periodā Garantijas likme nemainās un attiecas uz neatmaksāto Finanšu pakalpojuma pamatsummu.
   5. Finansētāja plānotā piešķiramo Finanšu pakalpojumu (t.i., noslēgto Finanšu pakalpojumu līgumu) kopsumma, norādot konkrētus periodus, ir noteikta Līguma speciālajos noteikumos (Pielikums Nr.1). Puses atzīst, ka Pielikuma Nr.1 5.punktā norādītā summa uzskatāma par Finanšu pakalpojumu kopsummas prognozi un tās pārsniegums vai nesasniegšana kādā no Līguma darbības gadiem atbilstoši Kredīta ņēmēju pieprasījumam nav uzskatāma par šī Līguma pārkāpumu.
   6. Katru Aizdevumu portfelī iekļauto Finanšu pakalpojumu līgumu ALTUM nodrošina ar Garantiju un tā stājas spēkā Finanšu pakalpojuma izsniegšanas dienā, ja Finansētājs, ņemot vērā Valsts Izglītības informācijas sistēmas Studējošo un absolventu reģistrā pieejamo informāciju, ir piešķīris un uzsācis izsniegt Finanšu pakalpojumu atbilstoši MK noteikumu nosacījumiem, izņemot gadījumu, ja attiecībā uz nākamajām izsniedzamajām Finanšu pakalpojuma summām ALTUM informējis Finansētāju par valsts budžeta un starptautisko finanšu institūciju līdzekļu finansējuma līdzekļiem nepieejamību saskaņā ar līguma 1.8.punkta noteikumiem (šādā gadījumā Finanšu pakalpojumu līgumu ALTUM nodrošina ar Garantiju tikai attiecībā uz summām, kas izmaksātas līdz šāda paziņojuma nosūtīšanai).
   7. Visi no Līguma izrietošie maksājumi veicami *euro*.
   8. Finansētājam nav tiesības veikt izmaiņas Finanšu pakalpojuma līgumā attiecībā uz Finansējuma pamatsummas apmēra palielināšanu, veicot procentu un/vai citu maksājumu kapitalizāciju.
   9. Līdz katra gada 30.jūnijam un 30.novembrim Finansētājs nosūta ALTUM informāciju par Aizdevumu portfeļa prognozi attiecībā uz visu iepriekš parakstīto Finanšu pakalpojumu līgumu kopsummu, norādot nākamajos gados paredzēto izsniedzamo (izmaksājamo) Finanšu pakalpojumu kopsummu attiecībā uz jau parakstītajiem Finanšu pakalpojumu līgumiem. Aizdevuma portfeļa prognoze ir pamats Pusēm veikt Maksimālās izsniedzamās Finanšu pakalpojumu summas aprēķinus attiecībā uz turpmāko Līguma darbības laiku, tomēr gadījumā, ja Aizdevumu portfeļa prognoze pārsniedz Maksimālās izsniedzamās Finanšu pakalpojumu summas apmēru, Finansētājs ir tiesīgs izsniegt Finanšu pakalpojumus tikai līdz Pielikuma Nr.1 7.punktā noteiktajam apmēram.
   10. Līdz Atbilstības perioda beigām Finansētājs Aizdevumu portfeļa prognozē iekļauj arī plānotos attiecīgajā gadā no jauna piešķiramos (parakstāmos) Finanšu pakalpojumus, izdarot pieņēmumus, ka šādu Finanšu pakalpojumu izsniegšanas (izmaksāšanas) regularitāte un proporcijas būs atbilstošas iepriekšējā (-os) gadā (-os) piešķirto Aizdevumu portfeļa prognozei. Pēc Atbilstības perioda beigām Finansētājs Aizdevuma portfeļa prognozē iekļauj tikai jau piešķirto (parakstīto) Finanšu pakalpojumu izmaksāšanai nepieciešamās summas.
4. **Finanšu pakalpojumu sniegšanas noteikumi**
   1. Finanšu pakalpojuma līgumam, kurš tiek iekļauts Aizdevumu portfelī, piešķiršanas brīdī jāatbilst šādiem MK noteikumu nosacījumiem:
      1. Finanšu pakalpojums tiek piešķirts Kredīta ņēmējam, kurš atbilst Līguma 1.17.punktā noteiktajai definīcijai;
      2. Kredīta ņēmēja kredītspējas izvērtēšanas procesā, lai noteiktu Kredīta ņēmēja atbilstību MK noteikumu 20.punkta prasībām attiecībā uz ienākumiem un esošām saistībām vai parādiem, Finansētājs ievēro kritērijus un principus, kādi norādīti Finansētāja piedāvājumā (Līguma pielikums Nr.2). Proti, Kredīta ņēmēja ienākumi netiek izvērtēti, attiecībā uz Kredīta ņēmēju nedrīkst būt ieraksti Latvijas Bankas Kredītu reģistrā, Creditreform, PausConsults, KIB datu bāzēs par aktīvu parādu esamību, Kredīta ņēmējam nedrīkst būt kavējumi par saistībām Finansētāja grupā, Kredīta ņēmējam jābūt ilgtspējīgai finanšu situācijai, netiek izvērtēts esošu kredīta saistību apmērs un esamība. Finansētājs ir tiesīgs piemērot izņēmumu no šajā punktā uzskaitītajiem kritērijiem, ja Finansētāja rīcībā esošā informācija par Kredīta ņēmēju ļauj izdarīt secinājumu, ka konstatētie apstākļi neapgrūtinās Kredīta ņēmēja spējas atmaksāt kredītu;
   2. Prasības attiecībā uz **studiju** kredītiem:
      1. studiju kredīts vienlaikus tiek piešķirts vienas studiju programmas apguvei;
      2. studiju kredīta apmērs vienam studējošam nepārsniedz augstskolas noteikto maksu par studijām, kāda norādīta Valsts izglītības informācijas sistēmā;
      3. ja studiju kredīts tiek izsniegts secīgai pirmā līmeņa profesionālās augstākās izglītības, bakalaura, otrā līmeņa profesionālās augstākās izglītības, maģistra un doktorantūras studiju programmas apgūšanai, iepriekš saņemtā studiju kredīta atmaksa tiek atlikta saskaņā ar MK noteikumu 43. punktu;
      4. ja studiju kredīts tiek izsniegts atkārtoti tā paša studiju līmeņa programmas apgūšanai, iepriekš saņemtais studiju kredīts tiek atmaksāts saskaņā ar MK noteikumu 42. punktu.
   3. prasības attiecībā uz **studējošā** kredītiem:
      1. vienas studiju programmas apgūšanas laikā vienlaikus tiek piešķirts viens studējošā kredīts;
      2. studējošā kredīta apmērs vienam studējošam mēnesī nepārsniedz 350 euro. Studējošā kredīta apmēru mēnesī var palielināt Finanšu pakalpojuma līguma darbības laikā, ja sākotnēji tas bijis mazāks par šajā punktā noteikto maksimālo apmēru mēnesī;
      3. ja studējošā kredīts tiek izsniegts atkārtoti tā paša studiju līmeņa programmas apgūšanai vai secīgai pirmā līmeņa profesionālās augstākās izglītības, bakalaura, otrā līmeņa profesionālās augstākās izglītības, maģistra un doktorantūras studiju programmas apgūšanai, iepriekš saņemtā studējošā kredīta atmaksa notiek saskaņā ar MK noteikumu 42. punktu;
      4. Studējošā kredīta summu var palielināt jau uzsāktās, bet nepabeigtās studiju programmas turpināšanai, ja sākotnēji tas netika paņemts pilnam studiju programmas apgūšanas laikam.
   4. Finanšu pakalpojums ir sniegts *euro*;
   5. Finansētāja un Kredīta ņēmēja Finanšu pakalpojuma līgums ir noslēgts pēc Līguma noslēgšanas Atbilstības perioda ietvaros;
   6. Finanšu pakalpojums ir sniegts saskaņā ar Finansētāja procedūrām, ievērojot MK noteikumu nosacījumus, ka arī ievērojot kredītiestādēm saistošus normatīvos aktus, t.sk tādus, kas reglamentē nelikumīgu darbību novēršanu (nelegāli iegūtu līdzekļu legalizāciju, izvairīšanos no nodokļu nomaksas, koruptīvas darbības).
5. **Aizdevumu portfeļa izveidošanas noteikumi**
   1. Ja Puse konstatē, ka Finanšu pakalpojums neatbilst Līgumam, šāds Finanšu pakalpojums ir atzīstams par Līgumam neatbilstošu Finanšu pakalpojumu un tas vai tā daļa ir izslēdzama no Aizdevumu portfeļa, samazinot (koriģējot) faktisko Aizdevumu portfeļa summu. Finansētājs līdz nākamajai Līguma 6.1.punktā noteiktajai pārbaudei nodrošina Finanšu pakalpojumu izņemšanu no Aizdevumu portfeļa vai Finanšu pakalpojuma samazināšanu par neatbilstošo finansējuma daļu.
   2. Ja ALTUM, veicot pārbaudi, konstatē, ka Aizdevumu portfelī iekļautais Finanšu pakalpojums neatbilst Līguma nosacījumiem, ALTUM par to informē Finansētāju un Finansētājs konkrēto Finanšu pakalpojumu vai tā neatbilstošo daļu izslēdz no Aizdevuma portfeļa.
   3. Ja Finanšu pakalpojums vai tā daļa tiek izņemta no Aizdevumu portfeļa, Finansētājs tā vietā Atbilstības periodā var iekļaut citu Finanšu pakalpojumu, kas atbilst Līguma noteikumiem.
   4. Līguma 5.1 un 5.2.punktā noteiktajās situācijās, Finansētājs ne vēlāk kā 7 (septiņu) kalendāro dienu laikā 1) pēc ALTUM paziņojuma saņemšanas, ja ALTUM konstatēja neatbilstību; vai 2) pēc nākamās Līguma 6.1.punktā noteiktās pārbaudes veikšanas, ja Finansētājs konstatēja neatbilstību, pārskaita ALTUM kontā saistībā ar šādu Līgumam neatbilstošu Finanšu pakalpojumu saņemto Kompensācijas izmaksu, ja tāda ir tikusi izmaksāta.
   5. Aizdevuma portfelī iekļauj Finanšu pakalpojumu izsniegtās summas tikai līdz Maksimālajai izsniedzamajai Finanšu pakalpojumu summai attiecīgajā kalendārajā gadā. Ja iepriekšējā gadā Finansētājs neizlieto visu tam pieejamo Maksimāli izsniedzamās Finanšu pakalpojumu summas limitu, attiecīgā neizlietotā daļa var tikt izmantota, pievienojot to nākamajā (-os) gadā (-os) Maksimāli izsniedzamajai Finanšu pakalpojumu summai. Ja Finanšu pakalpojuma summa, ko jāizsniedz attiecīgā kalendārā gadā saskaņā ar jau piešķirtiem Finanšu pakalpojumiem (noslēgtiem Finanšu pakalpojumu līgumiem), pārsniedz Pielikuma Nr.1 7.punktā norādīto summu, Finansētājs ir tiesīgs noteikt, kurus Finanšu pakalpojumus no piešķirto Finanšu pakalpojumu kopuma izmaksāt pieejamās Maksimāli izsniedzamās Finanšu pakalpojumu summas ietvaros, ievērojot principu, ka Finansētājs var piešķirt jaunus Finanšu pakalpojumus (t.i., noslēgt jaunus Finanšu pakalpojumu līgumus) attiecīgajā gadā tikai tādā apmērā, kādu Maksimāli izsniedzamās finanšu pakalpojumu summas ietvaros pieļaujams piešķirt un izsniegt pēc visu iepriekš piešķirto Finanšu pakalpojumu izmaksāšanas.
   6. Finansētāja izsniedzamo Finanšu pakalpojumu kopsummu var samazināt vai palielināt, ja Finansētājs vēršas pie ALTUM ar motivētu lūgumu par izmaiņām Finansētāja izsniedzamo Finanšu pakalpojumu grafikā (Pielikums Nr.1). Šādā kārtībā var samazināt arī Maksimālo Aizdevumu portfeļa apmēru.
   7. ALTUM, vienojoties ar Finansētāju un ievērojot Atlases noteikumus, lai nodrošinātu un veicinātu kredītu pieejamību studentiem, ir tiesības veikt jebkāda veida finansējuma pārdales, piemēram, ja Finansētājs ir izsniedzis visu paredzēto finansējumu vai Finansētājs izsniedz būtiski mazāk kā prognozēts pieteikumā, vai pieejams papildus valsts budžeta vai starptautisko finanšu institūciju līdzekļu finansējums.
   8. ALTUM pēc novērtēšanas un, vienojoties ar Finansētāju, var samazināt piešķirto Maksimālo Aizdevumu portfeļa apmēru. Maksimālā Aizdevumu portfeļa samazinājums ir noformējams ar Līguma grozījumiem, kurus paraksta abas Puses, pievienojot atjaunoto Finanšu pakalpojumu iekļaušanas Aizdevumu portfelī grafiku. Jebkurā gadījumā Aizdevumu portfeli Finansētājam saskaņā ar šo punktu nevar samazināt vairāk nekā līdz faktiskajam Aizdevumu portfelim izvērtēšanas brīdī.
   9. Finansētājs var vērsties ALTUM ar motivētu lūgumu palielināt Maksimālo Aizdevumu portfeļa apmēru un ALTUM, ja tai ir pieejami finanšu resursi Portfeļgarantijas ietvaros, var to palielināt, veicot grozījumus Līgumā.
   10. Aizdevumu portfelī iekļauj tikai tos Finanšu pakalpojumus, kas noslēgti līdz Atbilstības perioda beigām. Šādus Finanšu pakalpojumus izmaksā līdz Finanšu pakalpojumu līgumā paredzētā izmaksas perioda beigām.
6. **Pušu sadarbība Garantijas darbības laikā**
   1. ALTUM 1 (vienu) reizi mēnesī, kamēr ir spēkā Finanšu pakalpojuma līgums, norādot Kredīta ņēmēja personas kodu vai citus identifikācijas datus, tiešsaistes režīmā no Valsts Izglītības informācijas sistēmas Studējošo un absolventu reģistra, izmantojot Valsts informācijas sistēmu savietotāju un Latvijas Bankas Kredītu reģistra (turpmāk tekstā - LB KR) datus, pārbauda Kredīta ņēmēja datus un informāciju par Finanšu pakalpojumu.
   2. Ja ALTUM konstatē neatbilstības, ALTUM 5 (piecu) darba dienu laikā pēc neatbilstības konstatēšanas lūdz Finansētājam līdz nākamā mēneša pārbaudei konstatētās neatbilstības novērst.
   3. Ja ALTUM 3 (trīs) reizes Finansētājam ir norādījis par vienām un tām pašām neatbilstībām, kas radušās Finansētāja rīcības dēļ, bet Finansētājs tās nav novērsis, attiecīgais Finanšu pakalpojums tiek izslēgts no Aizdevumu portfeļa.
   4. Ja Pusēm ir atšķirīgi viedokļi par Finanšu pakalpojuma iekļaušanu Aizdevumu portfelī, Puses katru šādu gadījumu izskata un risina individuāli, savstarpēji vienojoties.
   5. Finansētājam saprātīgā termiņā ir pienākums pēc ALTUM pieprasījuma iesniegt papildu informāciju par piesaistītajām Garantijām un ar to saistīto informāciju, kas nepieciešama ALTUM uzraugošo institūciju pārstāvjiem, kā arī citu kompetento institūciju pārstāvjiem, kuriem ir tiesības, pilnvarojums, ALTUM saistošo normatīvo aktu, likumisko un līgumisko, kas ALTUM nosaka finansējuma piešķiršanas noteikumus garantiju programmu īstenošanai, saistību izpildei. Ja, pamatojoties uz ALTUM uzraugošo iestāžu un saistošo normatīvo aktu prasībām, iepriekš minētai informācijai tiks noteikta iesniegšanas regularitāte, ALTUM izstrādās un saskaņos ar Finansētāju veidlapu un tās iesniegšanas kārtību.
   6. Finansētājs patstāvīgi, ievērojot MK noteikumus, bez saskaņošanas ar ALTUM, piedzen no Kredīta ņēmēja neatmaksātos Finanšu pakalpojumus. Atgūtās summas netiek atgrieztas ALTUM.
7. **Kompensācijas izmaksa** 
   1. Finansētājs Kompensāciju izmaksas pieteikumu, kas sagatavots atbilstoši Līguma Pielikumam Nr.3, iesniedz ALTUM ne biežāk kā 1 (vienu) vienu reizi ceturksnī pēc katra kalendārā ceturkšņa beigām 30 (trīsdesmit) kalendāro dienu laikā.
   2. Kompensācijas izmaksas tiek veiktas 1 (vienu) reizi ceturksnī pēc Finansētāja iesniegta Kompensācijas izmaksas pieteikuma izvērtēšanas līdz Faktiskajai ierobežotajai garantijas summai, kuru aprēķina saskaņā ar 7.3.punktā noteikto formulu. Ja Kompensācijas izmaksas pieteikuma ceturkšņa summa Kompensācijas izmaksas dienā ir lielāka par Faktisko Ierobežoto garantijas summu, Kompensācijas izmaksas atlikums, kas pārsniedz Ierobežoto garantijas summu, Finansētājam var tikt izmaksāts tikai pēc tam, kad ALTUM ir veicis nākamo izvērtējumu saskaņā ar Līguma 6.1.punktu.
   3. Faktiskā ierobežotā garantijas summa tiek aprēķināta pēc šādas formulas:

F = N x G x C, kur

F - Faktiskā ierobežotā garantijas summa;

N - Aizdevumu portfelī iekļautā un Līgumam un MK noteikumiem atbilstoši izmaksātā Finanšu pakalpojuma summa;

G - Garantijas likme saskaņā ar Pielikumu Nr.1;

C - Ierobežotais garantijas likme saskaņā ar Pielikumu Nr.1.

* 1. Maksimālā Faktiski izmaksājamā garantijas kopmensācija tiek aprēķināta pēc šādas formulas:

K = Px(G-GxR), kur

K - izmaksājamā kompensācija;

P - kredītu pamatsummas atlikums Garantijas gadījuma iestāšānās brīdī;

G - Garantijas likme saskaņā ar Pielikumu Nr.1;

R- Fiksētā atgūšanas likme saskaņā ar Pielikumu Nr.1

* 1. Kopējā izmaksājamā Kompensācijas summa nevar pārsniegt aprēķināto Ierobežoto garantijas summu, kas var tikt izmaksāta Finansētājam saskaņā ar Līguma speciālajiem noteikumiem (Pielikums Nr.1). Finansētājs ir tiesīgs iesniegt Kompensācijas izmaksas pieprasījumu arī par mazāku summu, nekā aprēķināta Maksimālā Faktiski izmaksājamā garantijas kompensācija saskaņā ar Līguma 7.4.punktu, kā arī iesniegt to pa daļām.
  2. Lēmums par Kompensācijas izmaksu vai tās atteikumu tiek pieņemts 30 (trīsdesmit) kalendāro dienu laikā pēc attiecīgā ceturkšņa Kompensāciju izmaksas pieteikuma izvērtēšanas, pamatojoties uz Finansētāja iesniegtu Kompensāciju izmaksas pieteikumu, kas sagatavots atbilstoši Līguma noteikumiem (Pielikums Nr.3) un nosūtīts ne vēlāk kā 6 (sešu) gadu laikā pēc Garantijas gadījuma iestāšanās (izņemot, ja Garantijas gadījums iestājies saistībā ar to, ka Kredīta ņēmējam pēc kredīta izmaksas uzsākšanas ir noteikta I vai II invaliditātes grupa vai tā tiek mainīta no vieglākas uz smagāku (uz I vai II grupu) – šādā gadījumā 6 (sešu) gadu termiņa tecējums sākas no dienas, kad ir pilnībā pabeigta kredīta izmaksāšana vai izmaksas turpināšana nav pieļaujama atbilstoši MK noteikumiem).
  3. ALTUM pieņem lēmumu par Kompensācijas izmaksu un izmaksā Kompensāciju, ja Finansētājs, ņemot vērā Valsts Izglītības informācijas sistēmas Studējošo un absolventu reģistrā pieejamo informāciju, ir piešķīris un izsniedzis Finanšu pakalpojumu atbilstoši Līguma 4.nodaļas nosacījumiem.
  4. Kompensācijas izmaksa Finansētājam tiek veikta 5 (piecu) darba dienu laikā pēc ALTUM lēmuma pieņemšanas par Kompensācijas izmaksu.
  5. Par Kompensācijas izmaksas atteikumu ALTUM informē Finansētāju 5 (piecu) darba dienu laikā pēc ALTUM lēmuma pieņemšanas, norādot neatbilstību Līguma 4.nodaļas nosacījumiem.
  6. Ja Kompensācijas izmaksas pieteikumā tiek konstatētas neatbilstības, ALTUM lūdz neatbilstības izlabot un iesniegt koriģētu Kompensācijas izmaksas pieteikumu.
  7. ALTUM ir tiesības jebkurā brīdī pēc saviem ieskatiem pieprasīt sniegt papildu informāciju, kas ir saistīta ar Kompensācijas izmaksu un Finanšu pakalpojumu. Finansētājs piekrīt iesniegt ALTUM lūgto papildinformāciju. ALTUM izskata Kompensācijas izmaksas pieteikumu pēc visu pieprasīto dokumentu saņemšanas.
  8. Finansētājam nekavējoties, bet ne vēlāk kā 7 (septiņu) kalendāro dienu laikā pēc fakta konstatēšanas un attiecīga ALTUM paziņojuma saņemšanas saskaņā ar Līguma 13.10.punkta noteikumiem par informācijas apmaiņu, ir pienākums ALTUM kontā atmaksāt:
     1. summu, kas pārsniedz Ierobežoto garantijas summu;
     2. Līgumam neatbilstoša Finanšu pakalpojuma rezultātā iegūtās Kompensācijas.
  9. Kompensācija netiek izmaksāta par Finanšu pakalpojumu daļu, kuru Finansētājs ir palielinājis kā Finanšu pakalpojuma pamatsummu, kapitalizējot procentu maksājumus.
  10. Kompensācija tiek izmaksāta tikai par Līgumam atbilstošu Finanšu pakalpojumu. Ja Finanšu pakalpojuma daļa ir neatbilstoša Līgumam, par neatbilstošo daļu Kompensācija netiek izmaksāta.

1. **Pārbaudes**
   1. Pēc ALTUM vai Līguma 6.5.punktā minēto institūciju pieprasījuma Finansētājs sniedz informāciju un nodrošina pieeju visiem ar Kredīta ņēmēja iesniegtajiem un Finanšu pakalpojumu saistītajiem dokumentiem, lai pārbaudītu atbilstību Līgumam un MK noteikumiem.
   2. ALTUM un Līguma 6.5.punktā minētās institūcijas pārbaudes var veikt un informāciju pieprasīt visā Līguma darbības laikā. Pārbaužu nepieciešamību nosaka ALTUM vai Līguma 6.5.punktā minētās institūcijas. Pārbaužu skaits nav ierobežots un tās var tikt veiktas Finansētāja biroja darba laikā, brīdinot par to Finansētāju vismaz 10 (desmit) darba dienas pirms plānotās pārbaudes, informējot par pārbaudes mērķi. Pēc Finansētāja pieprasījuma pārbaudes uzsākšana tiek atlikta, bet ne ilgāk kā līdz 20 (divdesmit) darba dienām, lai nodrošinātu pieeju pārbaudes veikšanai nepieciešamajai informācijai un dokumentiem.
   3. Papildus Līguma 4.nodaļā noteiktajiem finanšu pakalpojumu atbilstības nosacījumiem, kurus ALTUM pārbauda, saskaņā ar Līguma 6.1.punktu, ALTUM ir tiesības veikt Finansētāja pārbaudes par MK noteikumu 7., 8., 16., 20., 21., 22., 23., 26., 27., 28., 30., 32., 34., 42., 43., 44.punkta nosacījumu ievērošanu attiecībā uz Finansētaja veiktajām darbībām, kas var ietekmēt ALTUM no šī Līguma izrietošo saitību apmēru. Minētās pārbaudes notiek intervijas vai sarakstes veidā, par kuru norises kārtību Puses atsevišķi vienojas.
2. **Pārskatu iesniegšana**
   1. Finansētājs nodrošina, ka LB KR sistēmā tiek sniegts pilnvarojums ALTUM saņemt informāciju par Finanšu pakalpojumu līgumiem, attiecībā uz kuriem Finansētājs norādījis nodrošinājuma – ALTUM garantijas piesaistīšanu. Informācija, ko ALTUM saskaņā ar šo punktu saņem no LB KR, uzskatāma par pārskatu, kas apliecina Aizdevuma portfeļa apmēru LB KR informācijas saņemšanas dienā.
   2. Līguma darbības laikā, Pusēm vienojoties par pārskata veidlapu un regularitāti, ALTUM var lūgt Finansētājam sagatavot pārskatu par Aizdevuma portfeli vai Programmas ieviešanu, ja ALTUM informāciju nevar iegūt LB KR vai VIIS.
3. **Konfidenciāla informācija**
   1. Pušu Līguma ietvaros sniegto informāciju Puses uzskata par konfidenciālu, izņemot tādu informāciju, kura ir publiski pieejama saskaņā ar Latvijas Republikas normatīvajiem aktiem vai kuru kāda no Pusēm publicējusi, nepārkāpjot šo Līgumu, jebkuru Pušu starpā papildus noslēgto vienošanos, kas attiecināma uz Līguma izpildi, vai normatīvos aktus, un tādējādi darījusi pieejamu trešajām pusēm. ALTUM ir informēts par Kredītiestāžu likumā Finansētajam noteikto klienta Finanšu pakalpojuma noslēpumu.
   2. Pusēm nav tiesību bez iepriekšējas otras Puses rakstiskas piekrišanas sniegt Līgumu vai Līguma darbības laikā no otras Puses iegūtu konfidenciālu informāciju jebkurai trešajai personai, izņemot Līguma 10.3. punktā un normatīvajos aktos tieši noteiktos gadījumus.
   3. Finansētājs piekrīt un piešķir ALTUM tiesības Finansētāja sniegto informāciju bez iepriekšējas Finansētāja piekrišanas saņemšanas nodot ALTUM uzraugošajām institūcijām (piemēram, Izglītības un zinātnes ministrija, Ekonomikas ministrija, Finanšu ministrija kā Vadošā iestāde un Revīzijas iestāde, Valsts Kase, Eiropas Komisija) normatīvajos aktos, līgumos, kas ALTUM nosaka finansējuma piešķiršanas noteikumus portfeļgarantiju programmu īstenošanai, un citos saistošajos dokumentos noteiktajos gadījumos.
   4. Ja informācija, kuru Finansētājs ir sniedzis ALTUM Līguma ietvaros, satur personas datus vai komercnoslēpumu, tad Finansētājs ir atbildīgs par šīs informācijas izpaušanas atbilstību normatīvo aktu prasībām, kā arī atbild par visiem zaudējumiem, kas rodas trešajām personām šīs informācijas nelikumīgas izpaušanas rezultātā.
   5. Puses apņemas nodrošināt un saņemt visas nepieciešamās piekrišanas, lai tās varētu lietot Līgumā minēto informāciju un veikt datu apstrādi par Kredīta ņēmēju, kā arī Puses apņemas nodrošināt personu datu apstrādi atbilstoši normatīvajos aktos noteiktajai kārtībai.
4. **Līguma darbība un izbeigšana**
   1. Līgums stājas spēkā ar tā parakstīšanas dienu un tiek noslēgts uz laiku līdz Puses ir izpildījušas Līgumā noteiktās saistības.
   2. Finansētājs ir tiesīgs vienpusēji izbeigt Līguma darbību, nosūtot ALTUM rakstisku paziņojumu 2 (divus) mēnešus pirms Līguma darbības termiņa izbeigšanas dienas. Līguma darbība tiek izbeigta Pusēm rakstiski vienojoties, un atrunājot spēkā esošo Garantiju turpmākās darbības nosacījumus.
   3. ALTUM ir tiesības nekavējoties vienpusēji izbeigt Līguma darbību. ALTUM par Līguma izbeigšanu informē Finansētāju 2 (divus) mēnešus pirms Līguma izbeigšanas, nosūtot Finansētājam vēstuli ar drošu elektronisko parakstu un Finansētājs ar šo brīdi pārtrauc Finanšu pakalpojumu iekļaušanu (proti, jaunu Finanšu pakalpojumu līgumu noslēgšanu) Aizdevumu portfelī. Ar Līguma izbeigšanu tā darbība tomēr turpina attiekties un paliek spēkā attiecībā uz jau izsniegtajām Garantijām Līguma ietvaros un šīs Pušu attiecības turpina regulēt Līguma noteikumi līdz brīdim, kad Kredīta ņēmējs atmaksā pēdējo Finanšu pakalpojumu, par kuru sniegta Garantija.
5. **Dokumentu uzglabāšana**
   1. Finansētājs un ALTUM nodrošina dokumentācijas uzglabāšanu atbilstoši Finansētāja un ALTUM iekšējām kārtības procedūrām.
6. **Nobeiguma noteikumi**
   1. Pusēm nav tiesību nodot savas, no Līguma izrietošās saistības trešajām personām bez otras Puses iepriekšējas rakstiskas piekrišanas, izņemot gadījumā, ja notiek Finansētāja pāreja vai reorganizācija Finansētāja uzņēmuma grupas ietvaros, izņemot gadījumus, kad Finansētājs nodod savas prasījuma tiesības pret Kredīta ņēmēju parāda piedziņai pēc Kompensācijas izmaksas.
   2. Puses apliecina, ka tās uzskatāmas par patstāvīgiem pārziņiem attiecībā uz Līguma ietvaros apstrādājamajiem personu datiem un saistībā ar personu datu apstrādi apņemas veikt visus nepieciešamos tehniskos un organizatoriskos pasākumus, lai tā atbilstu spēkā esošo normatīvo aktu prasībām.
   3. Puses vienojas, ka atbilstoši tiesību aktos norādītajām prasībām tās nodrošinās datu subjektu informēšanu par viņa personas datu apstrādi, kas tiek veikta šī Līguma ietvaros, kā arī nepieciešamības gadījumā saņems datu subjekta piekrišanu viņa personas datu apstrādei attiecīgajam nolūkam/-iem.
   4. Puses apņemas nenodot tālāk trešajām personām no otras Puses iegūtos personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu.
   5. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos personu datus, tās pirms šādu datu nodošanas informē par to otru Pusi, ja vien normatīvie akti to neaizliedz.
   6. Visi trešo personu prasījumi, kas var rasties Līguma darbības laikā par personas datu apstrādes pārkāpumiem, ir tās Puses atbildība, kuras atbildības jomā un rīcības rezultātā prasījumi ir radušies/var rasties.
   7. ALTUM ir informēta, ka Finansētājs veic personas datu apstrādi saskaņā ar Finansētāja Privātuma politiku, kas pieejama Finansētāja mājaslapā: (https://-\_\_\_\_\_\_”) un Finansētājs ir informēts, ka ALTUM veic personas datu apstrādi saskaņā ar ALTUM Privātuma politiku, kas pieejama ALTUM mājaslapā: (https://www.altum.lv/lv/privatuma-politika/).
   8. Puses vienojas, ka visas Līguma ietvaros izsniegtās Garantijas un no tām izrietošās Pušu tiesības un pienākumi tiek apspriesti pēc Līguma nosacījumiem un spēkā esošajiem normatīvajiem aktiem.
   9. ALTUM, vienojoties ar Finansētāju, var mainīt Līguma pielikumu veidlapas. Par izmaiņām ALTUM informē Finansētāju, nosūtot Finansētājam elektronisku paziņojumu un izvietojot dokumentu aktuālās redakcijas ALTUM interneta tīmekļa vietnē: www.altum.lv.
   10. Informācija un dokumenti Līguma izpildes sakarā Pušu starpā tiek nosūtīti elektroniski, izmantojot ALTUM Klientu portālu mans.altum.lv, turpmāk tekstā – Sistēma, saskaņā ar Sistēmas pakalpojuma noteikumiem, kas pieejami ALTUM interneta mājas lapā [www.altum.lv](http://www.altum.lv).
   11. Iesniedzot dokumentus, izmantojot Sistēmu, jāievēro šādi nosacījumi:
       1. katru dokumentu, kurš ir uz vairākām lapām, jāsaglabā vienā .PDF failā, un šajā failā drīkst būt tikai viens dokuments;
       2. iesniedzamo failu formāti ir norādīti Sistēmas pakalpojuma noteikumos;
       3. dokumentam ir jābūt ieskenētam ar 200 vai 300 DPI izšķirtspēju, melnbaltam (BLACK & WHITE) un saspiestam ar CCITT 4 metodi.
   12. Parakstot Līgumu, Puses vienojas, ka dokumenti, kas nosūtīti, ievērojot Līgumā noteikto kārtību, uzskatāmi par autentiskiem un Puses atzīst tos par sev saistošiem. Izvairoties no pārpratumiem, Puses vienojas, ka Finansētājs nosaka to personu loku, fiziskas personas, kuras Finansētāja vārdā, izmantojot Sistēmu, ir tiesīgas Līguma ietvaros iesniegt dokumentus ALTUM un Finansētājs un ALTUM atzīst, ka jebkuri dokumenti, kas iesniegti, izmantojot sistēmu, Finansētājam vai attiecīgi ALTUM, ir saistoši un derīgi bez droša elektroniskā paraksta.
   13. Lai sekmētu Līgumā paredzēto pienākumu izpildi:
       1. katra puse izvirza savu par Līgumu izpildes kontroli atbildīgo kontaktpersonu, turpmāk tekstā – Kontaktpersona. Kontaktpersonas vārdu, uzvārdu, kontakttālruni un e-pasta adresi Puses viena otrai nosūta elektroniski uz šajā punktā norādītajām e-pasta adresēm;
       2. Finansētājs izvirza atbildīgo personu par Sistēmas lietošanu, turpmāk tekstā – Sistēmas administrators. Finansētājs Sistēmas administratora vārdu, uzvārdu, personas kodu, kontakttālruni un e-pasta adresi nosūta elektroniski, dokumentu parakstot ar drošu elektronisko parakstu, uz šajā punktā norādīto ALTUM e-pasta adresi;
   14. Puses var mainīt Kontaktpersonu un Sistēmas administratoru, par to elektroniski informējot otru Pusi (Finansētājam, informējot par Sistēmas administratora maiņu, dokuments jāparaksta ar drošu elektronisko parakstu) un nosūtot e-pastu:
       1. ALTUM uz e-pasta adresi – [gatis.sniedzins@altum.lv](mailto:--------------@altum.lv);
       2. Finansētājam uz e-pasta adresi - [\_\_\_\_\_\_\_\_\_\_\_](mailto:portfelgarantija@citadele.lv);
   15. Parakstot Līgumu, Puses vienojas, ka dokumenti, kas nosūtīti, ievērojot Līgumā noteikto kārtību, uzskatāmi par autentiskiem un Puses atzīst tos par sev saistošiem.
   16. Finansētājs, parakstot Līgumu, apliecina, ka jebkādi Finansētāja sagatavotie dokumenti un informācija, ko Finansētājs iesniedz ALTUM, ir patiesi un pilnīgi.
   17. Lai sekmētu Līgumā paredzēto pienākumu izpildi, katra Puse izvirza savu par Līguma izpildes kontroli atbildīgo kontaktpersonu. Kontaktpersonas vārdu, uzvārdu, kontakttālruni un e-pastu Puses viena otrai nosūta elektroniski. Puses var mainīt savu kontaktpersonu, par to elektroniski informējot otru Pusi.
   18. Visas domstarpības, nesaskaņas, kas izriet no/vai saistībā ar Līgumu, Puses risina savstarpēju pārrunu ceļā. Gadījumā, ja savstarpēju pārrunu ceļā domstarpības netiek atrisinātas, strīds tiek nodots izskatīšanai Latvijas Republikas normatīvajos aktos noteiktās piekritības vispārējās jurisdikcijas tiesā.
   19. Līguma parakstīšanas brīdi tam pievienoti šādi pielikumi:

Pielikums Nr.1 - Speciālie noteikumi;

Pielikums Nr.2 - Piedāvājums;

Pielikums Nr.3 - Kompensācijas izmaksas pieteikums.

* 1. Līgumam var tikt pievienoti arī citi pielikumi. Pēc Līguma noslēgšanas pievienotie pielikumi tiek numurēti hronoloģiskā secībā pēc to noslēgšanas datuma.
  2. Visas izmaiņas Līguma noteikumos ir noformējamas rakstiski un stājas spēkā pēc to abpusējas parakstīšanas.
  3. Puses Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams abpusēji parakstīts Līgums elektroniskā formātā.

|  |  |  |  |
| --- | --- | --- | --- |
| **ALTUM rekvizīti:**  ALTUM adrese: Doma laukums 4, Rīga,  LV-1050 | | **Finansētāja rekvizīti:**  Finansētāja adrese: \_\_\_\_\_\_\_\_ | |
| **ALTUM:** | **Finansētājs:** | |
| **\_\_\_\_\_\_\_** | **\_\_\_\_\_\_\_\_\_** | |

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Pielikums Nr.1

Speciālie noteikumi

Pretendenta finanšu piedāvājums studiju un studējošo kreditēšanas portfeļgarantijas instrumentā:

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. | Piedāvājuma pozīcija | Pretendenta piedāvājums | | | | | |
|  | Pretendenta piedāvātā vidējā finanšu pakalpojuma procentu likme[[1]](#footnote-1). |  | | | | % |
|  | Pretendenta plānotā jaunizveidojamā finanšu pakalpojumu portfeļa garantijas likme (max 90%) |  | | | | % |
|  | Pretendenta plānotā jaunizveidojamā finanšu pakalpojumu portfeļa ierobežotās garantija likme (*cap)* (max 25%) |  | | | | % |
|  | Pretendenta plānotā neatmaksāto zaudējumu atgūšanas likme (fiksētā atgūšanas likme) |  | | | | % |
|  | Pretendenta plānotā piešķirtā aizdevumu (parakstīto līgumu) summa ar Altum portfeļgarantiju līdz 31.12.2024. Iepriekšējā kalendārā gadā nepiešķirtos aizdevumus var piešķirt turpmākajos gados un otrādi, ar nosacījumu, ka jebkuru aizdevumu izmaksa, neatkarīgi no piešķiršanas gada, tiek veikta, ievērojot 7.punktā paredzētos ierobežojumus. | Gads | Saskaņā ar nolikumu | Atbilstoši papildus finansējumam | KOPĀ |  |
|  |  |  |  | *euro* |
|  |  |  |  | *euro* |
|  |  |  |  | *euro* |
|  |  |  |  | *euro* |
|  |  |  |  | euro |
|  |  |  |  | *euro* |
|  | Vai pretendents piedāvās citus atvieglojumus aizņēmējam, piem. bez komisijas maksas utml. *Norādīt kādus* | * *Kredītu izsniegšana bez komisijas maksas* * *Attālināta pieteikšanās iespēja un līguma parakstīšana bez papildus komisijas maksas* | | | | |
|  | Maksimālā izsniedzamā Finanšu pakalpojumu summa (*atbilstoši līguma 1.8.punktā un 1.pielikuma 1.punktā norādītajam pieejamam un plānotajam valsts budžeta finansējuma apjomam)* | | | | | |
|  | *Atbilstoši 7.punktā piešķirtajiem kredītiem indikatīvi izsniedzamā Finanšu pakalpojumu summa pēc 2024.gada (nav paredzēts finansējums atbilstoši Līguma 1.8.punktā norādītajam un izsniegšana iespējama, ja paredzēts finansējums 2026.-2028.gada valsts budžetā vai no citem Altum pieejamiem līdzekļiem)* | | | | | |

ALTUM: Finansētājs:

valdes loceklis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Pielikums Nr.2

**pieteikums kompensācijas izmaksai**

Programma “Studentu kredītu garantijas”

**Aizdevējs**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Aizdevējs |  |  |  | | |  |  |  | |  |  |
|  | Kredītiestādes nosaukums |  | Reģistrācijas Nr. | | |  |  |  | |  |  |
| Kontaktpersona |  |  |  | | |  |  | | | | |
|  | Vārds, uzvārds |  | Tālrunis | | |  | E-pasts | |  | | | |
| Konts kompensācijas izmaksai |  |  |  |  |  | | | | | | | |
| Saņēmēja banka |  | Bankas kods |  | Konta IBAN numurs | | | |  | | | |

|  |  |  |  |  |  |  |
| --- | --- | --- | --- | --- | --- | --- |
| **1.** | **2.** | **3.** | **4.** | **5.** | **6.** | **7.** |
| **Kredīta ņēmēja ID** | **Finanšu pakalpojuma ID LB KR** | **Garantijas gadījuma iestāšanās datums** | **Garantijas gadījuma veids** | **Kredīta pamatsummas atlikumu** | **Pieprasītā kompensācijas summa** | **Procenti par kredīta izmantošanu, ja piemērojams** |
|  |  |  |  |  |  |  |
|  |  |  |  |  |  |  |

Iesniedzot pieteikumu, Aizdevējs apliecina, ka:

1. ir saņēmis Aizņēmēja piekrišanu savu un citu pieteikumā un citos iesniegtajos dokumentos norādīto personu datu apstrādei, kā arī Aizņēmēja apliecinājumu, ka Aizņēmējs ir ieguvis visas nepieciešamās atļaujas un Aizdevējs ir tiesīgs nodot pieteikumā norādīto personu datus AS „Attīstības finanšu institūcija Altum” ar mērķi saņemt kompensācijas izmaksu atbilstoši Ministru kabineta 2020.gada 21.aprīļa noteikumiem Nr.231 “Noteikumi par studiju un studējošo kreditēšanu studijām Latvijā no kredītiestāžu līdzekļiem, kas garantēti no valsts budžeta līdzekļiem un starptautisko finanšu institūciju līdzekļiem”.

|  |  |  |
| --- | --- | --- |
|  |  |  |
| Pieteikuma iesniedzēja vārds, uzvārds, amats |  | Pieteikuma sagatavošanas datums |

1. MK noteikumu 31.punkts: *31. Kredītu procentu likme ir mainīga. Likmi veido fiksētā daļa, kas nepārsniedz 3,5 % gadā, un mainīgā daļa EURIBOR vai tai līdzvērtīgs finanšu naudas tirgus indekss. Ja procentu likmes mainīgā daļa ir ar negatīvu vērtību, tad procentu likmes apmērs ir vienāds ar procentu likmes fiksēto daļu.* [↑](#footnote-ref-1)